PROJEKTNI ZADATAK-OPIS POSLA
Predmet nabave:  Nabava usluge ocjene kvalitete projektnih prijedloga u sklopu ITU mehanizma iz ITP-a 2021. – 2027.
1. Sastavljanje ocjene stručnjaka o kvaliteti projektnog prijedloga
Stručnjaci koji će pružati usluge ocjene kvalitete projektnih prijedloga zaprimljenih na pojedini poziv dužni su dati individualne ocjene o kvaliteti pojedinog projektnog prijedloga. Stručnjaci ocjenjivači djeluju samostalno jedan od drugoga te samostalno od članova Odbora za odabir projekata. Stručnjaci će trebati ocijeniti kvalitetu projektnih prijedloga sukladno kriterijima odabira i svim odredbama Poziva za dostavu projektnih prijedloga. Stručnjaci će po potrebi i po zahtjevu Odbora za odabir projekata sudjelovali na sjednici odbora.
Opisane ocjene (nalazi i zaključci) stručnjaka će se upisivati u za to predviđene obrasce koje će stručnjaci preuzeti od naručitelja i/ili iz sustava e-kohezija.
Tako sastavljene ocjene (nalaze i zaključke) stručnjaka naručitelj će uzeti u obzir prilikom provođenja postupka dodjele bespovratnih sredstava za svaki pojedini projektni prijedlog. 
Ukoliko za dostavljene ocjene (nalaze i zaključke) stručnjaka budu potrebna dodatna pojašnjenja, stručnjaci su dužni na zahtjev naručitelja dostaviti dodatna pojašnjenja, odnosno nadopuniti nalaze, zaključke i ocjene o kvaliteti svakog pojedinog projektnog prijedloga te svoje zaključke prezentirati naručitelju.
Usluge stručnjaka obuhvaćaju ocjenu kvalitete projektnih prijedloga u sklopu sljedećih specifičnih ciljeva ITP-a:  
· RSO1.3. Jačanje održivog rasta i konkurentnosti MSP-ova i otvaranje radnih mjesta u njima, među ostalim i kroz produktivna
ulaganja (EFRR)
· RSO 2.8. Promicanje održive multimodalne gradske mobilnosti kao dijela prelaska na gospodarstvo s nultom stopom emisije ugljika

S posebnim naglaskom na
· RSO 5.1. Poticanje integriranog i uključivog društvenog i gospodarskog razvoja, razvoja u području okoliša, kulture, prirodne baštine, održivog turizma i sigurnosti u urbanim područjima  te za ostale pozive za dodjelu bespovratnih sredstava za koje je naručitelj nadležan kao Posredničko tijelo u okviru Integriranog teritorijalnog programa 2021.-2027.

1.1. Predstavljanje ocjene (nalaza i zaključaka) stručnjaka
Stručnjaci vlastitu ocjenu (nalaze i zaključke) pojedinog projektnog prijedloga mogu dostaviti putem elektroničke pošte naručitelju ili  neposredno u prostoru naručitelja, te su obvezni izvornike obrazaca koji sadrže ocjenu učiniti dostupnim naručitelju u trenutku predstavljanja neposrednim putem. Ocjenjivači djeluju samostalno jedan od drugoga te samostalno od članova Odbora za odabir projekata.
Iznimno, u slučaju opravdanih okolnosti, prezentacija ocjena od strane stručnjaka može se obaviti i putem online servisa (zoom, teams i sl.) uz preduvjet da je obrazac ocjene ovjeren od strane ocjenjivača i dostavljen u izvorniku nadležnom tijelu naručitelja.
Vanjski ocjenjivači/ce obavljaju sljedeće aktivnosti:
 ocjenjivanje kvalitete projektnih prijedloga;
 prezentiranje rezultata ocjenjivanja Odboru za odabir projekata;
 održavanje sastanaka s Odborom za odabir projekata;
 ostale aktivnosti nužne za osiguravanje kvalitete ocjenjivanja, prema definiranim
potrebama naručitelja.
1.2. Indikativna vrijednost ugovora/narudžbenice?
Ocjena svakog projektnog prijedloga obuhvaća ocjenu kvalitete projektnog prijedloga prema uvjetima propisanima u predmetnom pozivu, ispunjavanje obrasca za ocjenu kvalitete projektnog prijedloga sukladno metodologiji ocjene utvrđenoj od strane Odbora za odabir projekata i njegovih eventualnih ispravaka odnosno dopuna te prezentiranje svojih ocjena odboru za odabir projekata.
1.3. Mjesto pružanja usluga
Osiguravanje prostora za provođenje provjera i pisanje procjena kako je određeno točkom 2. u dijelu u kojem je za nju zadužen stručnjak kojeg odredi pružatelj usluga odgovornost je pružatelja usluga uz obvezu poštivanja odredbi o povjerljivosti projektnih prijedloga i postupka dodjele dok će se sastanci ukoliko bude potrebe za njihovo organiziranje održavati u prostorijama naručitelja Grad Osijek, F.Kuhača 9, 31 000 Osijek. 
1.4. Ostali podaci
Radne naloge za obavljanje posla kako je opisano ovim Opisom poslova ispred naručitelja su ovlaštene davati osobe zadužene za provođenje postupka dodjele za pojedini Poziv i to elektroničkim putem. Iste osobe su ovlaštene konačno prihvaćati ocjene stručnjaka.
Plaćanja se vrše nakon konačno prihvaćenog nalaza i ocjene stručnjaka za sve ili dio pregledanih projektnih prijedloga i to po ispostavljenom e-računu, u roku od 30 dana od primitka ispravnog računa. 

